Hvis du selv har overbetalt en faktura, skal du lave et kreditkøb i Dinero. Her skal du bogføre købet med det beløb der står på fakturaen. Dernæst skal du registrere betalingen med det beløb du har overført. Så vil købet stå som overbetalt, indtil du får pengene retur. Når pengene er kommet retur, registrerer du en negativ betaling af købet og bogfører, at pengene er kommet tilbage. Så går købet i nul.
OBS Hvis ikke du får det overbetalte beløb tilbage, og det i stedet bliver modregnet et salg du laver til samme kunde, kan du se hvordan du udligner et køb med et salg her.
Bogføringen
Først og fremmest skal dit køb være oprettet som betales senere (kreditkøb). Købets beløb er oprindeligt på 1000 kr., men du er kommet til at betale 1200 kr.
Igen, det er vigtigt at bogføre købet med det beløb der fremgår på fakturaen, altså de 1000 kr.
Herefter registreres din for høje betaling (dvs. du skal manuelt rette beløbet til 1200 DKK, når du registrerer betalingen).
Når fakturaen er overbetalt i Dinero, som her, med et restbeløb på “-200,00 DKK” så vil købet forblive åbent.
Herefter kan der igen trykkes registrer betaling når pengene betales tilbage til dig. Her skal beløbet stå i minus, således at købet lukkes.